ΓΡΑΠΤΗ ΕΡΩΤΗΣΗ E-0909/01

υποβολή: Luis Berenguer Fuster (PSE) προς την Επιτροπή

(28 Μαρτίου 2001)

Θέμα: Αλλαγές στην ισπανική νομοθεσία σχετικά με τον τομέα του ηλεκτρισμού

Το ισπανικό Βασιλικό Διάταγμα 2/2001 της 2ας Φεβροιυαρίου τροποποιεί τη σύνταξη της έκτης μεταβατικής διάταξης του Νόμου για τον τομέα του ηλεκτρισμού. Η ισπανική κυβέρνηση επιδιώκει με την τροποποίηση αυτή την καθυστέρηση της εξέτασης τηςπόθεσης των κρατικών ενισχύσεων που χορηγήθηκαν στις ηλεκτρικές εταιρείες για το κόστος μετάβασης στον ανταγωνισμό, δοθέντος ότι έτσι απαλείφεται το σοβαρότερο σημείο της προηγούμενης ρύθμισης που αναγνώριζε στις εταιρείες αυτές το δικαίωμα είσπραξης ενός ποσού, ανεξαρτήτως της εξέλιξης του κόστους και της τιμής της ενέργειας. Το ποσό αυτό κατέβαλαν οι καταναλωτές μέσω μιας προαύξησης της τιμής του ηλεκτρικού ρεύματος της τάξεως του 4,5 %, πράγμα που επέτρεψε στις ηλεκτρικές εταιρείες να εισπράξουν ποσό που πλησιάζει τα 500 000 εκατομμύρια πεσέτες.

Με την τροποποίηση της ανωτέρω διάταξης η ισπανική κυυβέρνηση έρχεται να αναγνωρίσει την ορθότητα της θέσης της Επιτροπής, (την οποία συμμερίζονται οι ισπανοί καταναλωτές και οποφαινόμενος), που θεωρεί ότι οι ρυθμίσεις για το κόστος μετάβασης στον ανταγωνισμό συνιστούν, κατ' αρχήν, κρατικές ενισχύσεις που δεν κοινοποιήθηκαν.

Όπως και να έχει το πράγμα, η προειρημένη τροποποίηση μπορεί να είναι απλώς διακοσμητική και να αποβλέπει στο να αποφευχθεί το άνοιγμα της διαδικασίας για παράβαση, δοθέντος ότι παραμένουν στην κανονιστική ρύθμιση πολλά σημείαί που εξακολουθούν να ενισχύουν τη θέση των σημερινών ηλεκτρικών εταιρειών και δυσχεραίνουν την είσοδο στην αγορά νέων επιχειρήσεων. Έτσι, για παράδειγμα, με τη σημερινή διατύπωση

αναγνωρίζεται το δικαίωμα της αντιστάθμισης, το ύψος της οποίας θα καθορίζεται ετησίως από την κυβέρνηση, χωρίς να λαμβάνεταιπόψη η εξέλιξη του κόστους και της αγοράς. Εξ άλλου, η αποτίμηση των περουσιακών στοιχείων των εταιρειών που αιτιολογούν το δικαίωμα είσπραξης της αντιστάθμισης έγινε με ένα σύστημα που δημιουργεί πολλές αμφιβολίες και καθύπέρβαση των επενδύνσεων που είχαν πραγτματοποιθεί. Οι μεθοδεύσεις αυτές, αλλά και άλλες (όπως η αύξηση του ποσού σε περίπου 100 000 εκατ. πεσέτες, η αοριστία ως προς τη μέθοδο πληρωμής κλπ), συνηγορούν στο να εξεταστεί από την Επιτροπή το νέο σύστημα είσπραξης ώστε να διαπιστωθούν οι τυχόν αρνητικές επιπτώσεις του μέτρου στον ανταγωνισμό.

Θεωρεί η Επιτροπή ότι οι τροποποιήσεις των κανονιστικών ρυθμίσεων για τον τομέα της ηλεκτρικής ενέργειας στην Ισπανία εμποδίζουν το να κινηθεί η διαδικασία παράβασης για τις κρατικές ενισχύσεις με αντικείμενο το κόστος της μετάβασης στον ανταγωνισμό. Για ποιο λόγο δεν έχει ακόμη κινηθεί η εν λόγω διαδικασία;

Απάντηση του κ. Monti εξ ονόματος της Επιτροπής

(11 Μαΐου 2001)

Η Επιτροπή δεν έχει αποφασίσει ακόμα αν οφείλει να κινήσει τη διαδικασία που προβλέπεται από το άρθρο 88 (πρώην 93) παράγραφος 2 της συνθήκης ΕΚ στη συγκεκριμένη περίπτωση. Μελετά τις επιπτώσεις από τις τροποποιήσεις τις οποίες επιφέρει το βασιλικό διάταγμα 2/2001, της 2 Φεβρουαρίου 2001. Συνεχίζει επίσης την εξέταση των συνεπειών από την απόφαση του Δικαστηρίου στις 13 Μαρτίου 2001 στηνπόθεση C379/98 PreussenElektra AG c/Schlesswag AG(1).

Όπως γνωρίζει το Αξιότιμο Μέλος του Κοινοβουλίου, το θέμα του κόστους εφάπαξ επενδύσεων στον τομέα της ηλεκτρικής ενέργειας αφορά πολλά κράτη μέλη και δημιουργεί πολύπλοκα και καινοτόμα προβλήματα σ' ό,τι αφορά τις κρατικές ενισχύσεις. Για το λόγο αυτό, η Επιτροπή έκρινε σκόπιμο να περιμένει την προαναφερθείσα απόφαση πριν κινήσει οποιαδήποτε διαδικασία σχετικά.

(1) Δεν έχει ακόμη δημοσιευθεί στη συλλογή.